सांपला मार्ग पर टूटी पेयजल पाइप लाइन, हजारों लीटर पानी बर्बाद
गुरुवारको खरखौदा के सांपला मार्ग पर अज्ञात कारणों के चलते जलापूर्ति विभाग की जमीनी पेयजल पाइप लाइन टूट गई। जिससे जमीन से फव्वारा-सा फूट पड़ा और मार्ग पर पानी ही पानी भर गया। पेयजल पाइप लाइन में इतनी अधिक पानी जमा था कि हजारों क्यूसिक पानी व्यर्थ बह गया। जलापूर्ति विभाग की ओर से सुबह के समय शहर में की जा रही पेयजल सप्लाई के चलते कुछ ही समय में सड़क पर पानी ही पानी भर गया। जिससे हजारों लीटर पानी की बर्बादी हो गई।
गुरुवार को खरखौदा के सांपला मार्ग पर अज्ञात कारणों के चलते वाल्मीकि मंदिर के गेट के सामने पेयजल पाइप लाइन टूट गई। ऐसे में पाइप से पानी रिसने लगा। इसी दौरान जलापूर्ति विभाग की ओर से शहर में पानी की सप्लाई करने के लिए जलघर से पानी छोड़ दिया गया। जिससे टूटी पाइप लाइन में से फव्वारा सा फूट पड़ा और पानी की तेज धारा निकलने लगी। देखते ही देखते मुख्य मार्ग पर पानी जमा हो गया। जिससे हजारों लीटर पानी की बर्बादी तो हुई ही साथ ही साथ मार्ग से गुजरने वाले वाहन चालकों पैदल यात्रियों को भी परेशानी से दो-चार होना पड़ा। जिसके बाद शहरवासियों ने मामले की सूचना जलापूर्ति विभाग को दी। सूचना पाकर जलघर से पानी की सप्लाई को बंद किया गया। तब जाकर टूटी पाइप लाइन से पानी निकलना बंद हुआ।
^मुझे सूचना मिली थी कि पाइप लाइन टूट जाने से व्यर्थ पानी बह रहा है। जिसे बंद करवाया गया। जल्द ही टूटी लाइन को दुरुस्त करवाया जाएगा। ताकि शहर में जलापूर्ति विधिवत करवाई जा सके।\\\'\\\' गुलशनकुमार, जेई , जलापूर्ति विभाग।
पाइप लाइन टूटने के कारण सड़क पर पानी बहने से आसपास के दुकानदारों के अलावा राहगीर एवं छात्र-छात्राओं को भी परेशानी का सामना करना पड़ा।
मामलेकी कराई जाएगी जांच : जनस्वास्थ्य विभाग के अधिकारियों का कहना है कि बड़ी पेयजल लाइन किसने तोड़ी है। इसकी जांच कराई जाएगी, क्योंकि जिस तरह से लाइन टूटी है, इससे स्पष्ट है कि लाइन को चोट पहुंचाई गई है। अगर किसी ने लाइन तोड़ी है तो उसके खिलाफ मामला भी दर्ज कराया जाएगा।
खरखौदा . सांपलामार्ग पर पेयजल लाइन टूटने से व्यर्थ में बह रहा पानी, जिसे बाद में जन स्वास्थ्य विभाग ने ठीक किया।
hin_Deva hin_Deva hin_Deva hin_Deva hin_Deva hin_Deva hin_Deva